hu en hu hu hu hu hu hu hu hu sv pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu fr hu hu hu hu hu hu hu km hu km hu km hu km en hu hu hu en en
A héten a Redditen volt egy érdekes bejegyzés, aminek az írója az 50 legnagyobb kriptopénzről írt le egy-egy mondatot. Na jó, néhány esetben csak kettőbe fért bele. De annyira tetszett, hogy a Kriptoakadémia után mi is átvettük az ötletet. Újaknak tökéletes lehet.
Fundamentális tényezőkkel a jelenlegi altcoin szezonban vajmi keveset foglalkozunk, de ezt kompenzálandó, álljon itt 50 mondat a piaci kapitalizációs lista első 50 coinjának technikai alapjairól. Ha az a vád érne téged, hogy kockázatos és felesleg altcoinokra szórod el a pénzed, ezzel az egy-egy mondattal jól bebizonyíthatod az illetőnek, hogy te tudod miről van szó!
Bitcoin (BTC) – Az eredeti. A megalkotóját, Satoshi Nakamotót idézve „arra szolgál, hogy online tudjon fizetni az egyik fél a másiknak, anélkül, hogy egy pénzügyi intézményen kelljen keresztül mennie az utalásnak”.
Ethereum (ETH) – A legtöbb decentralizált alkalmazás alapja. Megalkotta az okos szerződéseket.
Tether (USDT) – Egy centralizált stabilcoin, ami a dollár árfolyamát követi.
Polkadot (DOT) – Egy nyílt forráskódú protokoll, aminek célja, hogy különböző blokkláncokat kössön össze, hogy azok együtt dolgozzanak és adatokat tudjanak továbbítani egymás közt.
Cardano (ADA) – Egy blokklánc, ami a kriptopénzek skálázódásán, fenntarthatóságán és együttműködésén dolgozik.
Ripple (XRP) – Banki transzferek és nemzetközi elszámolások fejlesztésére létrehozott coin.
Binance Coin (BNB) – A legnépszerűbb kriptotőzsde, a Binance natív kriptopénze.
Litecoin (LTC) – a Bitcoin „unokaöccse”, gyorsabb transzferrel és kevesebb jutalékkal.
Chainlink(LINK) – Okos szerződéseket köt össze a külvilágból származó adatokkal.
Dogecoin (DOGE) – Egy poénból létrehozott “meme-coin”.
Bitcoin Cash – A Bitcoin egy évekkel ezelőtt levált verziója (forkja), amiben alacsonyabbak a jutalékok és gyorsabb a transzfer.
Stellar (XLM) – Gyors transzferekre specializált coin.
USD Coin (USDC) – Egy centralizált, de átlátható és törvényesen működő stabilcoin, aminek árfolyama a dollárhoz van kötve.
AAVE (AAVE) – Egy kísérlet egy decentralizált bank létrehozására, ahol a likviditást a userek adják, amiért cserébe kamatot fizet a hálózat.
Uniswap (UNI) – A legnépszerűbb decentralizált tőzsde.
Wrapped Bitcoin (WBTC) – A decentralizált alkalmazásokhoz szükség lehet Bitcoinra. A WBTC megőrzi a BTC árát, miközben használhatóvá válik az okos szerződésekben.
Bitcoin SV (BSV) – A Bitcoin Cash egyik forkja. Célja, hogy hű maradjon Satoshi eredeti víziójához.
EOS (EOS) – Üzleti és fejlesztési célokra használható, jól skálázódó hálózat.
Elrond (EGLD) – Fejlett proof-of-stake mechanizmussal ellátott, magas áteresztőképességű hálózat.
TRON (TRX) – Decentralizált alkalmazások platformja, régi víziója szerint a decentralizált internetet szeretné felépíteni.
Cosmos (ATOM) – Több független blokklánc hálózat kísérlete arra, hogy megalkossa a „blokkláncok internetét”.
NEM (XEM) – Nem csak fizetőeszköz, hanem szerződések, egészségügyi adatok, részvények tulajdonjogát rögzítő hálózat.
Monero (XMR) – A ténylegesen privát kriptopénz. A feketepiacok kedvelt fizetőeszköze.
THETA (THETA) – Egy peer-to-peer streamelős hálózat.
Tezos (XTZ) – Okos szerződések blokklánca, többféle innováció ötvözetével szeretnék megalkotni a legjobb hálózatot.
Terra (LUNA) – Egy globális fizetési rendszer megteremtése a célja, amiben egy olyan decentralizált stabilcoin a fizetőeszköz, ami rugalmas készlettel bír.
Maker (MKR) – A MakerDAO a DAI stabilcoin mögötti szervezet coinja. A tokennel osztalékot kaphatsz és szavazhatsz a szervezet fontos kérdéseiben.
Synthetic (SNX) – A projekt célja, hogy elhozza a derivatív eszközöket a blokkláncra.
Avalanche (AVAX) – Egy nyílt forráskódú és decentralizált globális tőzsde megalkotása a céljuk.
VeChain (VET) – Az ellátási láncokban történő nyomkövetés a fő fejlesztési területük, de emellett más üzleti felhasználásra is fejlesztenek.
Compound (COMP) – „A DeFi Bitcoinjának” nevezi, az egyik első és legfontosabb DeFi projekt, ami megágyazott a többi DeFi coin sikerének.
IOTA (MIOTA) – A dolgok internete (internet of things) számára létrehozott hálózat.
Neo (NEO) – Blokklánc alkalmazás- és fizetési platform, a „kínai Ethereum”-nak is nevezték.
Solana (SOL) – egy újabb blokklánc, ami a szupergyors tranzakciókra specializálódott, állítólag másodpercenként 50 ezer utalást tud kezelni.
Dai (DAI) – A MakerDAO coinja, ami egy decentralizált stabilcoin.
Huobi Token (HT) – A Huobi tőzsde hivatalos coinja, hasonló kedvezményeket biztosít a tőzsde használóinak, mint a BNB a Binance-nek.
SushiSwap (SUSHI) – Az Uniswap klónja. Ahhoz hasonlóan, ez is egy decentralizált tőzsde coinja, csak több jutalmat oszt a market makereknek és a kamat farmereknek (yield farmers).
Binance USD (BUSD) – A Binance saját stabilcoinja, a dollárhoz van kötve.
FTX Token (FTT) – Az FTX kriptotőzsde saját tokene.
Crypto.com Coin (CRO) – A crypto.com váltó saját tokene.
Filecoin (FIL) – A cloud tárhelyek decentralizálására létrejött hálózat coinja.
UMA (UMA) – DeFi és Ethereum fejlesztők számára létrehozott nyílt forráskódú fejlesztési platform
UNIS SED LEO (LEO)– A Bitfinex tőzsde egy coinja, ezzel a kereskedési jutalékot csökkentheted.
BitTorrent (BTT) – A BitTorrent fájlmegosztó kísérlete arra, hogy a decentralizáltabbá váljon, a coin-al pl. gyorsabban tölthetsz le torrentfájlokat.
Celsius (CEL) – A kriptopénzek szektorában az egyik első bankolási platform coinja, ahol kamatot kaphatsz a letétedre, kölcsönadni és hitelezni tudsz.
Algorand (ALGO) – Egy újabb projekt, ami a blokkláncok skálázhatóságán és biztonságán igyekszik fejleszteni.
Dash (DASH) – Egy olcsó fizetési hálózat megteremtése a célja, a Litecoin forkja volt. A 2017-es bull run egyik “slágercoinja” volt.
Decred (DCR) – A nyílt kormányzást és a közösségi élet fellendítését zászlajára tűző projekt coinja.
The Graph (GRT) – Egyfajta decentralizált Google létrehozása a célja. Az Ethereum hálózaton futó adatokat indexeli és teszi kereshetővé, emellett más projektek API-ának publikálására szolgál.
Yearn.finance (YFI) – Egy DeFi projekt, ami az összes többi DeFi projektet gyűjti egy felületre és lehetővé teszi, hogy automata módon tudj kamatot farmolni.
Az 50 kriptovaluta csaknem mindegyike megtalálható a Binance kínálatában, így ha valamelyik felkeltette a figyelmedet, ott vásárolhatod meg. Itt írtunk arról, hogy hogyan érdemes biztonságosan kriptovalutát vásárolni, ha pedig kérdésed van, írj nekünk bármikor a Facebookon!
Így vásárolj Bitcoint, ha fontos a biztonság
Most már késő beszállni a bitcoinba?
Egyre több cég versenyez, hogy bitcoint vásároljon
Nagyjából 25 millió dollármilliomos ember él a világon, miközben  összesen csak 21 millió darab bitcoin létezhet.
Ne azt takarítsd meg, amit nem költöttél el, hanem költsd el azt, amit nem takarítottál meg.
Kövess minket és kérdezz tőlünk a Facebookon!